stanford-oval/wikipedia huggingface dataset:
היסטוריה פרסומית לאירועי קרוסאובר של מארוול קומיקס
קרוסאוברים של האוונג'רס > שנות ה-2000

| אירוע | תאריך | סוג | תיאור |
| --- | --- | --- | --- |
| הפרוטוקולים של נפאריה | יוני-נובמבר 2000 | קרוסאובר | קבוצות הת'נדרבולטס והאוונג'רס עומדות זו לצד זו נגד הרוזן נפאריה, מאסטר האנרגיה היונית, אולם לפני העימות איתו, הם צריכים להתמודד עם חבריהם לקבוצה שנוגעו בכוחות יונים בעצמם, וונדר מן ואטלס, שנפלו ברשתו של נפאריה וכעת פועלים כעושי דברו. |
| שושלת קאנג | יוני 2001-יולי 2002 | סדרת סיפורים | כדור הארץ נכבש בידי קאנג הכובש ובנו מרקוס, שידוע בכינוי קנטוריון השני. למרות שקאנג הצליח בתחילה והיה לנבל הראשון ביקום מארוול שכבש את העולם, הוא זכה להתנגדות מצד האוונג'רס, שהביסו אותו לבסוף. |
| המסע השמיימי | נובמבר 2001-יוני 2002 | סדרה מוגבלת | הגיבורים הגדולים ביותר של הארץ יוצאים למסע בסדר גודל קוסמי. המדונה השמיימית מגזע השמיימים שולחת אות מצוקה שנקלט בידי ויז'ן, והאנדרואיד אוסף יחידה מובחרת הכולל את תור, מכשפת השני וסילברקלו כדי לחלצה. אולם מתברר כי האיום עליה הוא לא אחר מאשר תאנוס, הטיטאן המטורף. |
| האוונג'רס מתפרקים | ספטמבר 2004-ינואר 2005 | קרוסאובר | מכשפת השני משתמשת בכוחותיה כדי להתקיף את האוונג'רס - הן מבחינה פיזית והן מבחינה מנטלית, והדבר מוביל למותם של ויז'ן, סקוט לאנג והוקאיי ולהתפרקות הקבוצה. בנוסף, תור מביא לסופה של ממלכת אסגארד. "האוונג'רס החדשים": התפרקות הקבוצה המקורית הובילה לביטול סדרת הכותרים הוותיקה ולהרצתה המחודשת בתור "האוונג'רס החדשים". כמו כן, רצף האירועים הוביל לאירועי "בית אם" ול"האוונג'רס: מסע הצלב של הילדים". |
| שותפים | אפריל 2005 | סדרת סיפורים | אחרי אירועי "האוונג'רס מתפרקים", קבוצה חדשה של שותפים צעירים לגיבורי האוונג'רס מוקמת בעלילה שעוסקת במסע בזמן. |
| הבן הנופל: מותו של קפטן אמריקה | אפריל 2007-נובמבר 2008 | סדרה מוגבלת | כחלק מהשלכות אירועי "מלחמת אזרחים", קפטן אמריקה נלקח למעצר בידי סוכנות S.H.I.E.L.D אך נורה ונהרג בידי צלף. כעת, דמויות מארוול הכוללות בין היתר את האוונג'רס, איירון מן, וולברין וספיידרמן מהרהרות על מותו וכיצד מקרה זה ישפיע על יקום מארוול. |
קרוסאוברים של האוונג'רס > 2020 ואילך

| אירוע | תאריך | סוג | תיאור |
| --- | --- | --- | --- |
| האוונג'רס מתאספים | נובמבר 2022 | אירוע | סאגת האוונג'רס הגדולה מכולן מביאה את התאחדותן של קבוצות האוונג'רס, האוונג'רס לנצח והאוונג'רס משנת מיליון לפני הספירה. |
| אירועי התלאות | מאי 2023 | אירוע | קאנג הכובש הובס בידי מירדין ומסדר השחרית שלו, והאוונג'רס מתאגדים מחדש כדי להוכיח את ערכם כגיבורי הארץ החזקים ביותר כאשר הם עומדים בפני איום חדש שנודע בתור "אירועי התלאות". |
קרוסאוברים של האקס-מן

כאשר הפופולריות של האקס-מן גברה בשנות ה-80 של המאה ה-20, חברת מארוול החלה לפרסם קרוסאוברים בין חוברות האקס-מן, שלעיתים נקראו "אקס-אוברים".
קרוסאוברים של האקס-מן > שנות ה-80

| אירוע | תאריך | סוג | תיאור |
| --- | --- | --- | --- |
| סאגת הפניקס האפלה | ינואר-אוקטובר 1980 | קשת סיפור | ג'ין גריי נולדה מחדש בתור הפניקס בידי כוח קוסמי עוצמתי, והיא עוברת מניפולציות בידי גאון קרימינלי ממועדון הלפייר. בהמשך, כוח הפניקס משחית אותה והופך אותה לפניקס האפלה. |
| ימי עבר עתידי | ינואר-פברואר 1981 | סדרת סיפורים | העתיד נראה עגום עבור גזע המוטנטים כאשר מכונות הריגה בשם סנטינלים הורגות את מרבית המוטנטים וכולאות את אלה ששרדו. סיפור זה מציג לראשונה את דמותה של רייצ'ל סאמרס. |
| טבח המוטנטים | אוקטובר 1986-ינואר 1987 | קרוסאובר | קהילת המוטנטים התת-קרקעית שידועה בשם "מורלוקים" סובלים אבדות קשות בידי המשוטטים, קבוצת שכירי חרב של מוטנטים רצחניים. קרוסאובר עם קבוצות אקס-מן, אקס פקטור והמוטאנטים החדשים וכן דרדוויל ותור. |
| נפילת המוטנטים | ינואר-מרץ 1988 | קרוסאובר | בשלושה סיפורים שבחוברות אקס-מן, אקס פקטור והמוטנטים החדשים, האקס-מן נהרגים בקרב הרסני נגד אויב בשם "היריב"; סייפר נהרג בקרב נגד אני-מטור; וקבוצת אקס פקטור נלחמת באפוקליפס ובארבעת פרשיו. |
| המדלג מעבר לזמן | ספטמבר 1989-יולי 1990 | קשת סיפור | קשת סיפור בת 12 חלקים בחוברות אקסקליבר המתארת את הרפתקאותיהם המרהיבות של הקבוצה בין ממדים חלופיים. |
קרוסאוברים של האקס-מן > שנות ה-90

| אירוע | תאריך | סוג | תיאור |
| --- | --- | --- | --- |
| ימי הווה עתידי | יולי 1990 | סדרת סיפורים | בעתיד האפשרי של "ימי עבר עתידי", הסנטינלים משתלטים על הכל, אך גם צייד המוטנטים אחאב. בנוסף, נכתבו מספר חוברות שנתיות לצורך מחווה לדמויות שנהרגו במשך השנים, כמו ג'ין גריי, סייפר, דסטיני ואליה דייספרינג (אשתו לשעבר של קייבל). |
| אג'נדת ההכחדה | נובמבר 1990-ינואר 1991 | סדרת סיפורים | ממשלת האי ג'נושה לוכדת את המוטנטים החדשים ואת האקס-מן כדי להעמיד אותם למשפט על פשעיהם נגד האי. אחרי שהם נמלטים, שתי הקבוצות מפילות את הממשלה הג'נושית. |
| סאגת האי מיואר | יולי-ספטמבר 1991 | סדרת סיפורים | ישות מחשבתית מרושעת בשם מלך הצללים משתלטת על האי מיואר שבאוקיינוס האטלנטי ומשתמשת בו כמגרש משחקים כשבנו של צ'ארלס אקסבייר, לגיון, משמש כמארח שלו. |
| שירת התליין | נובמבר 1992-פברואר 1993 | סדרת סיפורים | סטרייף מגיע לזמן ההווה כדי לנקום בקייבל ובאקס-מן על ידי לכידת הוריו סייקלופס וג'ין גריי. באפילוג הסיפור, וירוס הירושה משוחרר על העולם. |
| משיכות קטלניות | יולי-נובמבר 1993 | סדרת סיפורים | מגנטו חוזר עוצמתי ונחוש יותר, וקורע את האדמנטיום מגופו של וולברין. קולוסוס עורק לצד של מגנטו. |
| אמנת הפלנקס | ספטמבר-אוקטובר 1994 | סדרת סיפורים | גזע הפלנקס מתקיף את כדור הארץ. בסוף הסיפור מוקמת קבוצת Generation X. |
| מסעו של לגיון | דצמבר 1994-פברואר 1995 | סדרת סיפורים | לגיון עורך מסע בזמן כדי להרוג את מגנטו, אך בטעות הורג את אביו צ'ארלס אקסבייר. |
| עידן אפוקליפס | דצמבר 1994-אפריל 1995 | אירוע | קו זמן חלופי ודיסטופי שבו אפוקליפס שולט בעולם אחרי שלגיון הרג בטעות את אביו. |
| עלייתו של אפוקליפס | אוקטובר 1996-ינואר 1997 | סדרה מוגבלת | סיפור מקורו של נבל-העל אפוקליפס. |
| מבצע אפס סובלנות | יוני-נובמבר 1997 | קרוסאובר | סיפור שממשיך את סאגת אונסלוט ומתמקד באנשים שונים בממשלת ארצות הברית, ביניהם באסטיון והנרי פיטר גייריק, ומאמציהם להשתמש בכוח הפוליטי שלהם כדי לצוד אחר מוטנטים. |
| המצוד אחר אקסבייר | דצמבר 1998-ינואר 1999 | סדרת סיפורים | האקס-מן מנסים לאתר את מיקומו של אקסבייר, שנעלם מאז שרשויות החוק עצרו אותו בעקבות אירועי "סאגת אונסלוט". |
| אחים בדם | דצמבר 1998-ינואר 1999 | סדרת סיפורים | קייבל ומדלין פריור מאחדים כוחות כדי להציל את האקס-מן מידיו של סטרייף, שחוזר כדי להרוג את כל הטלפתים בעולם. |
| מלחמת מגנטו | מרץ-אפריל 1999 | סדרת סיפורים | מגנטו הכריזמטי והחתרני חוזר ומכריז בפני האו"ם שיצר פעימה אלקטרומגנטית ושלא יעצור עד שיקבל מקום מפלט למוטנטים על כדור הארץ. ג'וזף מתגלה ככפיל של מגנטו, ומקריב את חייו כדי לעצור את מתקפתו של האחרון. האירוע מסתיים כשמגנטו מקבל את אומת האי ג'נושה לצורך הגשמת תוכניות לקידום הגזע המוטנטי. "מגנטו-רקס": מיני-סדרה שמראה את נסיונותיו של מגנטו לבסס את שלטונו על ג'נושה. |
| התנפצות | ספטמבר-דצמבר 1999 | סדרת סיפורים | פרופסור אקס מפרק את קבוצת האקס-מן בתחבולה לחשוף מתחזה בקרבם. |
קרוסאוברים של האקס-מן > 2020 ואילך

| אירוע | תאריך | סוג | תיאור |
| --- | --- | --- | --- |
| אקס של חרבות | ספטמבר-נובמבר 2020 | סדרת סיפורים | הקיסרית המלכותית סטורנין מארגנת טורניר מיסטי בעולם החיצון בין האקס-מן לבין נושאי החרבות של אראקו. המוטנט האלמותי אפוקליפס ושאר המוטנטים בקרקואה חייבים לאסוף עשר חרבות כדי לעמוד בפני כוח פלישה של צבא אראקו בהנהגת פרשי אפוקליפס המקוריים. "שלטון אקס": הסיפור העוקב אחרי ההרצה המחודשת של "שחר אקס". אקס, מגנטו, סייקלופס וג'ין גריי מתכוונים להציג לעולם את קבוצת אקס-מן החדשה במהלך "גאלת הלפייר". |
| ימי השד | מרץ 2021-מרץ 2022 | מהדורות מוגבלות | סיפור בן חמישה חלקים בהם מריקו ישידה (אהובתו לשעבר של וולברין) ממציאות חלופית דמוית מנגה חייבת להילחם ב-יוקאי. |
| גאלת הלפייר | יוני 2021 | סדרת סיפורים | בגאלה שנערכת בידי חברת הסחר הלפייר, קרקואה פותחת את שעריה בפני כל העולם וקבוצת אקס-מן החדשה עומדת להיחשף, כמו גם חשיפת תוכניות להארצה של כוכב מאדים. |
| משפטו של מגנטו | אוגוסט-דצמבר 2021 | סדרה מוגבלת | מגנטו מואשם בהריגתה של מכשפת השני בגאלת הלפייר, אך היא מוחזרת לחיים תוך שילוב קסם ופרוטוקולים לתחייה מחודשת. |
| אינפרנו | ספטמבר 2021-ינואר 2022 | סדרה מוגבלת | מתחילים להתגלות סדקים במועצה השקטה של קרקואה, כמו גם נחשף סיפור מקורה של אומגה סנטינל ומתגלה גורלה של מוירה מק'טאגרט. |
| החיים והמיתות של וולברין | ינואר-מרץ 2022 | סדרה מוגבלת | תודעתו של וולברין עורכת מסע ברחבי הזמן כדי לעצור את מיקאיל רספוטין ואומגה רד מלהרוג את פרופסור אקס. בו זמנית, אומגה וולברין המסתורי מגיע לזמן ההווה כדי למנוע מהשפעתה של מוירה מק'טאגרט לעליית הגזע המוטנטי אחרי מרוץ האנושות. "גורל אקס": העידן השני של האקס-מן מקרקואה והחלק המסכם של סיפורי "אינפרנו" ו"החיים והמיתות של וולברין". |
| החטאים של סיניסטר | ינואר 2023 | סדרת סיפורים | תוכניתו של מיסטר סיניסטר יוצאת לפעולה ומצליחה מעבר לכל חלומותיו הפרועים וסיוטיו האפלים ביותר. מוביל ליצירתו של עולם חדש. |
| נפילת אקס | יולי 2023 | סדרת סיפורים | מלחמתו של גזע המוטנטים לעתיד של קרקואה יתחיל בגאלת הלפייר השלישית. "לפני הנפילה": סדרת סיפורים שיכולים להוביל למה שייחשב לסופו של עידן קרקואה. |
קרוסאוברים של ספיידרמן > שנות ה-70

| אירוע | תאריך | סוג | תיאור |
| --- | --- | --- | --- |
| סאגת שש הזרועות | ספטמבר-נובמבר 1971 | קשת סיפור | ספיידרמן מנסה להיפטר מכוחותיו ושותה נסיוב נסיוני שמצמיח לו ארבע זרועות נוספות. בדרכו להפוך את שינוי הצורה, הוא נלחם באויבים כמו הלטאה ומורביוס. |
| הלילה בו גוון סטייסי מתה | יוני-יולי 1973 | קשת סיפור | הגובלין הירוק מחלים ממחלת השכחה ונזכר בזהותו הסודית של ספיידרמן. הוא חוטף את גוון סטייסי, ושני היריבים נלחמים על גשר ברוקלין. מותם של הגובלין הירוק ושל גוון סטייסי מסמנים את ההתחלה של מלחמת המשובטים. |
קרוסאוברים של ספיידרמן > שנות ה-80

| אירוע | תאריך | סוג | תיאור |
| --- | --- | --- | --- |
| סאגת החליפה החייזרית | מאי 1984-אפריל 1985 | קשת סיפור | בעקבות המלחמות הסודיות, ספיידרמן חוזר לכדור הארץ כשהוא לבוש בחליפה שחורה חייזרית. בהמשך, החליפה משתלטת על פארקר ומתברר שמדובר בסימביוט. עלילת הסיפור היוותה השראה לסרט הלייב אקשן "ספיידרמן 3". |
| המוות של ג'ין דיוולף | אוקטובר 1985-ינואר 1986 | קשת סיפור | ספיידרמן צד אחר רוצחה של קפטן המשטרה ג'ין דיוולף בעזרתו של דרדוויל. |
| הציד האחרון של קרייבן | אוקטובר-נובמבר 1987 | סדרת סיפורים | קרייבן הצייד, מהציידים הטובים ביותר בעולם, מגיע לניו יורק כדי לצוד את ספיידרמן בציד האחרון שלו. |
קרוסאוברים של ספיידרמן > שנות ה-90

| אירוע | תאריך | סוג | תיאור |
| --- | --- | --- | --- |
| שובם של ששת המרושעים | יולי-ספטמבר 1990 | קשת סיפור | דוקטור אוקטופוס מפעיל את תוכניתו לשליטה עולמית בעזרתם של ששת המרושעים. |
| אדום החזה העגול: נקמת הסיידקיק | נובמבר 1991-ינואר 1992 | קשת סיפור | מידנייט, הסיידקיק לשעבר של מון נייט, סובל מהשפעות תהליך קיברנטיקה שעבר בידי ארגון נבלים, ומתכנן את נקמתו בשותפו הקודם. בהשתתפותם של ספיידרמן, מון נייט, דארקהוק, המעניש ושני הגיבורים החדשים נייט טראשר ונובה. |
| נקמתם של ששת המרושעים | ינואר-יוני 1992 | קשת סיפור | ששת המרושעים מבקשים לנקום בדוקטור אוקטופוס, שמבקש את עזרתו של ספיידרמן. אחרי שנכשלו להביס את דוקטור אוקטופוס, ששת המרושעים גונבים כלי נשק קטלניים כדי לגרום לטבח, מה שמוביל את ספיידרמן לגייס גיבורי-על שיעזרו לעצור את הכנופיה. |
| רוצחים גיבורים | יוני 1992 | סדרת סיפורים | מספר גיבורי-על נעלמים, ועל ספיידרמן והלוחמים החדשים למצוא אותם. |
| קטל מקסימלי | מאי-אוגוסט 1993 | סדרת סיפורים | ספיידרמן חובר לאנטי-גיבור ונום ולגיבורי-על נוספים כדי לעצור את קרנג' ואת "משפחת" הרוצחים המעוותת שלו. |
| סאגת המשובטים | אוקטובר 1994-דצמבר 1996 | אירוע | פיטר פארקר מגלה שהוא שיבוט של ספיידרמן האמיתי, שחוזר לקבל שליטה על חייו. קשת הסיפור מציגה לראשונה את דמותו של בן ריילי בתור סקרלט ספיידר, כמו גם משובטים נוספים כמו קיין וספיידרסייד. בסופו של דבר, פיטר מגלה שהוא האמיתי, בעוד האחרים הם שיבוטים שנוצרו בידי נבל בשם התן. בשיאו של הסיפור, נורמן אוסבורן חוזר. "כוכב הסימביוטים": כאשר צבא של סימביוטים פולש לכדור הארץ, ספיידרמן חובר לונום ולסקרלט ספיידר כדי לעצור אותם. |
| משבר זהות | אפריל-יוני 1998 | סדרת סיפורים | ספיידרמן מבוקש על רצח, ולכן פיטר פארקר נאלץ לפתח תחפושות שונות ושמות קוד שונים כדי לנקות את שמו. |
| אסופת החמישה | אוקטובר 1998-מרץ 1999 | סדרת סיפורים | נורמן אוסבורן מתכנן טקס פולחני סודי שיעניק מתנות ויכולות שונות כמו כוח, אלמותיות, חוכמה, טירוף ומוות. שובה של מאדאם ווב והופעתה לראשונה של מאטי פרנקלין. |
קרוסאוברים של ספיידרמן > שנות ה-2000

| אירוע | תאריך | סוג | תיאור |
| --- | --- | --- | --- |
| חטאי העבר | אוגוסט-נובמבר 2004 | קשת סיפור | מותה של גוון סטייסי חוזר לרדוף את ספיידרמן כאשר סוד אפל מעברה של אהובתו לשעבר נחשף. |
| ונום נגד קרנג' | ספטמבר-דצמבר 2004 | סדרה מוגבלת | ונום וצאצאו קרנג' נלחמים על גורל צאצאו של קרנג', טוקסין. בהשתתפות ספיידרמן והחתולה השחורה. |
| חטאים זכורים | מרץ-מאי 2005 | קשת סיפור | עברה של גוון סטייסי חוזר לרדוף את ספיידרמן. |
| האחר: להתפתח או למות | דצמבר 2005-מרץ 2006 | סדרת סיפורים | ספיידרמן ניצב בפני אירוע משנה חיים שיעניק חוויה אחרת לכל מה שהכיר כספיידרמן, ויש לו שתי אפשרויות - להתפתח או למות. |
| בחזרה בשחור | מרץ-אוגוסט 2007 | סדרת סיפורים | לאחר אירועי "מלחמת אזרחים", הדודה מיי נורתה בידי צלף. ספיידרמן זועם על כך ועוטה מחדש את התלבושת השחורה. |
| עוד יום אחד | ספטמבר-דצמבר 2007 | סדרת סיפורים | ספיידרמן ניצב בפני האתגר הגדול של חייו כאשר זהותו נודעת לציבור והוא עומד להינשא למרי ג'יין ווטסון. עלילת הסיפור היא אחת מקשתות הסיפור שהיוותה השראה לסרט "ספיידרמן: אין דרך הביתה". |
| יום חדש לגמרי | ינואר-יולי 2008 | קשת סיפור | אחרי "עוד יום אחד", הנישואין למרי ג'יין נמחקו וכולם שכחו את זהותו הסודית, ולספיידרמן יש הזדמנות להתחיל בחיים חדשים. עלילת הסיפור היא אחת מקשתות הסיפור שהיוותה השראה לסרט "ספיידרמן: אין דרך הביתה". |
| דרכים חדשות למות | אוגוסט-אוקטובר 2008 | קשת סיפור | ספיידרמן מתעמת עם מיסטר נגטיב, ונום וקבוצת ת'נדרבולטס ומגלה שעולמו התהפך כאשר נורמן אוסבורן מוכרז כגיבור. |
| ספיידרוומן: סוכנת S.W.O.R.D | ספטמבר 2009-מרץ 2010 | סדרה מוגבלת | ג'סיקה דרו עובדת כעת עבור סוכנות S.W.O.R.D כדי לגלות מחדש את חייה בעולם אותו לא יצרה. |
| ההתשה | נובמבר 2009-יולי 2010 | סדרת סיפורים | ספיידרמן ניצב בפני אויביו הגדולים ביותר בסדרה של אתגרים מסכני חיים. "הציד המבעית": סיפור שנחשב להמשך "הציד האחרון של קרייבן", כאשר משפחת קרבינוף מחפשת אחרי טוטמי העכביש כדי להחיות את אבי המשפחה, קרייבן הצייד. |
הערות שוליים

↑  World War Hulk: After Smash #1, December 2007
↑  Marvel Mystery Comics #8, April 1940
↑  Namor vs. Human Torch: Who Won Marvel's First Superhero Battle?, Brenton Stewart, June 12th 2021
↑  Tales to Astonish #70-75, May-October 1965
↑  Fantastic Four Annual #3, July 1965
↑  Fantastic Four #48-50, December 1965-February 1966
↑  Sub-Mariner #14, June 1969
↑  Captain Marvel #14, June 1969
↑  Doctor Strange #183, November 1969
↑  Sub-Mariner #22, February 1970
↑  The Incredible Hulk Vol.2 #126, April 1970
↑  Iron Man #41-45, September 1971-March 1972
↑  Daredevil #79-84, August 971-January 1972
↑  Avengers #150-156, May-November 1976
↑  Avengers Annual #6, August 1976
↑  Super-Villain Team-Up #9-10, September-November 1976
↑  Deadly Hands of Kung Fu #23-24, #26-27, #30-31, March-April, June-July, October-November 1976
↑  Machine Man #7-9, July-September 1978
↑  Marvel Two in One #48, October 1978
↑  Marvel Premiere #39-40, September-November 1977
↑  The Incredible Hulk #232-237, November 1978-April 1979
↑  Cage #13-14, February-March 1993
↑  Heroes for Hire Vol.2 #3, October 2006
↑  Avengers #249-350, November-December 1984
↑  Guardians of the Galaxy #1-6, April-September 1990
↑  New Mutants Annual #7, May 1991
↑  New Warriors #1, May 1991
↑  X-Men Annual #15, June 1991
↑  X-Factor Annual #6, June 1991
↑  Incredible Hulk Annual #18, March 1992
↑  Namor the Sub-Mariner Annual #2, April 1992
↑  Silver Surfer Annual #5, April 1992
↑  Doctor Strange, Sorcerer Supreme Annual #2, April 1992
↑  Daredevil #307-309, August-October 1992
↑  Nomad Vol.2 #4-6, June-August 1992
↑  Punisher War Journal #45-47, August-October 1992
↑  Ghost Rider/Wolverine/Punisher: Hearts of Darkness #1, December 1991
↑  What If...? #35-39, January-May 1992
↑  West Coast Avengers Vol.2 #17-24, February-September 1987
מערב אגדר

מערב אגדר (או וסט-אגדר; בנורווגית: Vest-Agder) היה אחד מ-18 המחוזות (בנורווגית: fylke) בנורווגיה עד ל-1 בינואר 2020, אז הוא מוזג עם מזרח אגדר והפך לחלק ממחוז אגדר. נכון ל-2016 יש במחוז 182,701 תושבים, כ-3.5% מכלל אוכלוסיית נורווגיה. שטח המחוז הוא כ-7,277 קמ"ר. מרכזו המנהלי של המחוז שוכן בעיר הגדולה ביותר במחוז, קריסטיאנסנד.
ספנות, מסחר ותיירות הם מקורות הכלכלה העיקריים במחוז. מערב אגדר מייצא יוצר מוצרים לשווקים שונים בעולם מאשר רוב המחוזות. נושא בין-לאומי אחר הקשור למחוז הוא ההגירה ההמונית מצפון אמריקה למחוז שהחלה להתרחש החל משנות ה-50 של המאה ה-20, כתוצאה מההתפתחות הכלכלית שהתרחשה בכל חלקיה של נורווגיה החל גל הגירה בעיקר בערים קוונסדל ופרסונד. שתי הערים שומרות על קשרים תרבותיים חזקים עם ערים אחרות בארצות הברית.
עד שנת 1919 נקרא המחוז "אמט ליסטר ומנדל" על שם שני ה"לנים" ליסטר ומנדל.
סמל

פרק זה לוקה בחסר. אנא תרמו לוויקיפדיה ו.
הסמל הוא מהעת החדשה. הוא נוצר ב-12 בדצמבר 1958. הוא מציג עץ אלון בצהוב על רקע ירוק, המייצג את הטבע העשיר באזור.
גאוגרפיה

מערב אגדר הוא החלק הדרום-מערבי ביותר של המחוז הנוכחי אגדר, המשתרע על פני היבשה מהים הצפוני ועד לשוליה הדרומיים של סטסדלן. המחוז מוקף בשרשרת ההרים סטיטסטונהיין. הוא כולל את הנקודה הדרומית ביותר של המדינה כולה, את האי פייסן מדרום למנדל, ואת החלק הדרומי ביותר של נורווגיה, לינדסנס. השטח שם הררי מאוד. מהחוף ישנם שישה עמקים המשתרעים צפונה אל המחוז: אודנדלן, לינגדלן, קווינסדלן, מנדלן, סירדלן ואוטראדלן.
רובו של המחוז שוכן לאורך החוף, כולל העיירות קריסטיאנסאנד, מנדל, פלפקפיורד ופרסונד. החלק הצפוני של המחוז הוא הררי ומיושב בדלילות, ואילו המישור והעמקים המרכזיים משמשים למרעה של בקר וכבשים. מכיוון שזרם המפרץ נוגע בחופי מערב אגדר, הוא מכונה גם "הריביירה הנורווגית", ואגדר בכללותו מכונה גם "קליפורניה של נורווגיה".
היסטוריה

במאה ה-16, ספינות סוחר הולנדיות החלו לבקר בנמלים בדרום נורווגיה כדי לרכוש סלמון וסחורות אחרות. זמן קצר לאחר מכן החל ייצוא העץ, שכן אלון מדרום נורווגיה היה מתאים במיוחד לבניית ספינות. עם התפתחות הולנד במאה ה-17, היא החלה לסבול ממחסור קשה בעבודה, ומשפחות רבות ממערב אגדר היגרו להולנד, במיוחד לאזורי החוף.
במאה ה-19 התחילה ההגירה לארצות הברית. אחד הגורמים החשובים והמשפיעים ביותר להגירה זו היה הופעתן של ספינות קיטור. בעוד שמזרח אגדר ומערב אגדר היו בעלי עמדות חזקות מאוד בייצור ותיקון של ספינות מפרש, המעבר לספינות קיטור הביא לתקופות קשות מאוד לתעשייה זו. ההגירה לארצות הברית הייתה אמצעי לברוח מהאבטלה הגבוהה שבאה בעקבותיה.
נפות

ב-1 בינואר 1838 חולקו כל המחוזות ליחידות אדמיניסטרטיביות מקומיות שלכל אחת מהן ממשלות משלהן. מספרן וגבולותיהן של נפות אלה התבססו על קהילות כנסיית נורווגיה. עם הזמן מספרם ומיקומם השתנו, וכיום יש 15 נפות במערב אגדר. נפת אסלר הייתה חלק מהמחוז הסמוך מזרח אגדר עד שנת 1880, אז הועברה למערב אגדר.
ערים

אלין
פארסונד
פלפקפיורד
קריסטיאנסנד
לינגדאל
מנדל
ראו גם

מזרח אגדר
אגדר
הערות שוליים

↑  , archive.is, ‏2012-05-26
↑  "סמל עירוני (אורכב 19.04.2008 בארכיון Wayback Machine)". דגלי העולם. 28 ביוני 2002. אוחזר 28 בספטמבר 2008.
↑  Ancestors from Norway - Vest-Agder genealogy resources, homepages.rootsweb.com
| מחוזות וטריטוריות בלתי נפרדות של נורווגיה |
| --- | --- | --- |
| רשימת מחוזות מאז 2020 | אגדר • אוסלו • ויקן • וסטלן • וסטפול וטלמרק • טרומס ופינמרק • טרנדלג • ינלנה • מרה ורומסדל • נורדלנד • רוגלנד |  |
| מחוזות לשעבר | אופלנד • אסטפול • אקרסהוס • בוסקרוד • הדמרק • הורדלנד • וסטפול • טלמרק • טרומס • מזרח אגדר • מערב אגדר • סון או פיורנה • פינמרק |  |
| טריטוריות בלתי נפרדות | יאן מאיין • סבאלברד |  |
| --- | --- |
בקרת זהויות :  NLI: 987007557395305171  GND: 4119411-1  KulturNav: 176167d1-765c-4859-8fbe-76f81920727b  LCCN: n83149889  MusicBrainz: dd3304af-d4a7-44e2-838d-aa539bbac0be  VIAF: 188595773   WorldCat (עם VIAF): 188595773
מש"ק משמעת

מש"ק משמעת הוא תפקיד בצה"ל שממלא מש"ק (מפקד שאינו קצין) הכפוף לרוב לנגד המשמעת, ואחראי לסוגיית המשמעת בבסיס. באחריותו:
אכיפת הלכות והוראות לפי פקודות מטכ"ל מטעם גיליון המשמעת של ראש ענף (רע"ן) משטר ומשמעת באכ"א, ובפרט דרישות הלבוש של צה"ל.
טיפול במנהלה הקשורה בדין משמעתי ביחידה.
מש"ק משמעת הוא אחד מהחוגרים בעלי התפקיד היחידים בצה"ל המורשים על פי פקודות מטכ"ל להגיש ולחתום על טופסי תלונות כנגד חיילים שהפרו את הוראות הצבא (בתנאי שדרגתם גבוהה מדרגתו של החייל שנגדו מוגשת התלונה). חובת ההזדהות בפני מש"ק משמעת חלה גם על נגדים וקצינים אם נקבע כך בפקודות הקבע של המחנה או היחידה.
מש"ק משמעת שעבר קורס ייעודי עונד שרוך בצבע זהב.
בחיל האוויר ובחיל הים מקובל שמש"קי משמעת שהוכשרו בהסמכה ולא בקורס, יקבלו שרוך בצבע לבן, או שחור.
הערות שוליים

↑   07.102 - דין משמעתי, באתר צה"ל, 30 ביוני 2020
↑  סמלי צה"ל - מדריך השרוכים המלא, באתר מתגייסים, ‏26-06-2016
עין בובין

| --- | --- |

המעיין ובסמוך לו בריכת האגירה, יוני 2008.
 שם נוסף:  מעיין דני
 מיקום המעיין
 אזור:  יהודה ושומרון
 קואורדינטות:  31°54′59″N 35°08′24″E﻿ / ﻿31.916371°N 35.140022°E﻿ / 31.916371; 35.140022
 נתוני המעיין
 סוג זרימה:  מעיין איתן
 סוג נביעה:  מעיין שכבה
 גישה למעיין
 נגישות לציבור:  פתוח
 דרך גישה:  מול שער האולפנה של דולב יש ירידה לנחל. אחרי כחצי ק"מ יש שביל עפר שמגיע למעיין.
  (למפת גוש דן מוגדלת) עין בובין(למפת גוש דן רגילה) עין בובין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין בובין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין בובין
עין בובין (מערבית: عين بوبين, מכונה גם מעיין דני) הוא מעיין הנמצא בשטח C שביהודה ושומרון, בין ההתנחלות דולב לכפר הפלסטיני עין עריכ.
גאוגרפיה

עין בובין הוא אחד המעיינות הגדולים בבנימין. מהמעיין יוצאת נִקבה, שדרכה מגיעים המים לבריכת אגירה בגודל של כ־10 על 12 מטרים ובעומק 2.7 מטרים. בריכת האגירה מחולקת על ידי קיר בטון לשתי בריכות נפרדות, אך קיר זה נמוך במקצת מהחומה המקיפה את הבריכה ולכן כאשר הבריכות מלאות הן נראות כבריכה אחת וההפרדה אינה נכרת. המעיין והבריכה משמשים כיעד לטיולים ולשחייה.
הבריכה משמשת את הערבים באזור להשקיית בוסתן עצי פרי סמוך שבו גדלים עצי אגוז ורימון. בסמוך לבריכה, תחת צילם של עצי הפרי נמצאות מספר בריכות קטנות נוספות.
מעל המעיין נמצאות שתי מערות שבאחת מהן ניתן לראות כוכים רבים חצובים בקיר, וניכר ששימשה בעבר כקולומבריום.
על פי העיתונאי גדעון לוי, המעיין ומטעי הזיתים סביבו נלקחו מהכפר הסמוך דיר איבזיע, ותושביו מנועים מלהגיע למקום, למעט במספר ימים בהם התושבים מורשים לטפל בעצי הזית ולעבד את אדמתם. אל המעיין נפרצה דרך כורכר באופן בלתי חוקי. דוברות היישוב דולב הסמוך טוענת שיהודים וערבים יושבים בשכנות על שפת המעיין.
פיגועים

ב־19 ביוני 2015 נרצח דני גונן על ידי פלסטיני, בעת שחזר מהמעיין. בלווייתו הכריז שר החקלאות אורי אריאל כי מעתה ייקרא המקום מעיין דני על שמו, ואף הוקמה אנדרטה לזכרו במקום. למרות זאת, בדיון בנובמבר 2015, ועדת השמות הממשלתית דחתה את ההצעה לשינוי שמו של המעיין בנימוק שאין ”להפוך את מפת הארץ למפת הנצחה”, וקבעה שנדרשת תקופת צינון לפני החלטה על שינוי השם.
ב־23 באוגוסט 2019 הטמינו מחבלים מטען חבלה בסמוך למעיין. בפיגוע נרצחה רנה שנרב ואביה ואחִיה נפצעו באופן בינוני וקשה.
לקריאה נוספת

אל המעיין: כל החלומות מתגשמים בספר אחד, משה קוסטה, הוצאת ספריית בית אל, 2008; עמודים 148–149.
מפת טיולים וסימון שבילים 7: השרון והשומרון, בהוצאת הוועדה לסימון שבילים.